RESOLUCIÓN do 18 de decembro de 2015 pola que se actualizan os anexos V, VI e VII da Orde da Consellería de Economía e Facenda, do 30 de xuño de 1992, pola que se aproba o modelo de autoliquidación das taxas da Comunidade Autónoma de Galicia e se establece a utilización de efectos timbrados para o pagamento das taxas por servizos administrativos de compulsa de documentos e de verificación de suficiencia e documentos acreditativos de lexitimación, e os anexos I e II da Orde do 29 de xuño de 1994, pola que se regula o procedemento de recadación voluntaria das taxas e prezos da Comunidade Autónoma de Galicia.
Axencia Tributaria de Galicia — III. Outras disposicións — 31/12/2015

Para unha adecuada aplicación das taxas e os prezos da Comunidade Autónoma de Galicia, a orde a que fai referencia o título desta resolución procedeu a codificar tanto as diferentes taxas como os servizos xestores que as aplican.
Ao longo do ano promulgouse unha serie de normas que viñeron crear ou modificar as tarifas existentes, razón pola cal mediante esta resolución se procede a revisar as codificacións recollidas nas ordes citadas, consonte coa autorización contida no parágrafo 2 da disposición adicional da Orde da Consellería de Economía e Facenda, do 30 de xuño de 1992, e a autorización contida na disposición adicional terceira da Orde do 29 de xuño de 1994.
As normas que motivan as modificacións son as que se citan a seguir:
1. O Decreto 129/2015, do 8 de outubro, polo que se fixa a estrutura orgánica das consellerías da Xunta de Galicia. Este decreto establece unha nova estrutura da Xunta de Galicia, o que fai necesario modificar os códigos de consellerías e servizos contidos no anexo V da Orde de 30 de xuño de 1992.
2. Decreto 177/2015, do 3 decembro, polo que se extingue a entidade de dereito público Compañía de Radio-Televisión de Galicia.
3. A Lei de medidas fiscais da Comunidade Autónoma de Galicia para 2016.
4. A Resolución do 9 de xullo de 2015 pola que se cancela a autorización como entidades colaboradoras para a recadación dos tributos e outros ingresos de dereito público da Xunta de Galicia de Caja España e Caja Duero.
5. A Orde do 4 de xullo de 2014 pola que se regulan os prezos privados correspondentes á prestación de servizos polo Centro Superior de Hostalaría de Galicia. A entrada en vigor desta orde motiva a modificación dos anexos I e II da Orde do 29 de xuño de 1994 ao incluír novos códigos de prezos privados.
Por todo iso, e en virtude do parágrafo segundo da disposición adicional da Orde do 30 de xuño de 1992 referida, e da disposición adicional terceira da Orde do 29 de xuño de 1994,
Primeiro. Actualizar o anexo V da Orde da Consellería de Economía e Facenda do 30 de xuño de 1992, do xeito seguinte:
Segundo. Actualizar o anexo VI da Orde da Consellería de Economía e Facenda, do 30 de xuño de 1992, do xeito seguinte:
A) Engadindo os códigos relacionados a seguir, de maneira que se insiran no lugar que lles corresponda segundo a orde preestablecida:
B) Modificando os códigos seguintes:
Terceiro. Actualizar o anexo VII da Orde da Consellería de Economía e Facenda do 30 de xuño de 1992, que queda como segue:
Banco Santander
Banco Popular
Banco Sabadell
Caixa Geral Depósitos
BBVA
Targobank
Banco Pastor
Evo Banco, S.A.
Bankia
Abanca
Ibercaja
La Caixa
Caja Rural de Lugo
Caja Rural Zamora
Cuarto. Actualizar os anexos I e II da Orde da Consellería de Economía e Facenda do 29 de xuño de 1994, engadindo os seguintes códigos:
No anexo I:
364800 Ensinanzas do Centro Superior de Hostalaría de Galicia
364801 Matrícula e docencia
364802 Certificados, expedición de títulos
364900 Servizos prestados polo Centro Superior de Hostalaría de Galicia
364901 Aloxamento alumnado
364902 Manutención
364903 Consultoría, asesoramento e similares
No anexo II:
365000 Servizos de cafetaría e restaurantes do Centro Superior de Hostalaría de Galicia
Quinto. Esta resolución entrará en vigor o día 1 de xaneiro de 2016.
Santiago de Compostela, 18 de decembro de 2015